Steyn neem 300ste toetspaaltjie | Nuus24
Kaapstad – Dale Steyn het die derde vinnigste speler ooit geword om 300 toetspaaltjies te laat kantel toe hy Doug Bracewell uitgeboul het op die eerste dag van die eerste toets teen Nieu-Seeland.Dit het Steyn net 61 wedstryde geneem om die 300-kerf te bereik. Hy is die vierde Suid-Afrikaner om dié mylpaal te bereik na Shaun Pollock, Makhaya Ntini en Allan Donald, wat tans die Proteas se boulers afrig.Die vinnigste speler om ooit 300 paaltjies te bereik was die Australiër Dennis Lillee, wat dit in 56 toetse vermag het. Steyn is in die derde plek saam met die Nieu-Seelander Richard Hadlee en Malcolm Marshall van Wes-Indië.Vernon Philander het die Kiwi’s vroeër laat steier toe hy vyf paaltjies binne 45 minute geneem het.Nieu-Seeland se telling was 44/8 na 17 boulbeurte.– Vir die jongste sportnuus volg Nuus24Sport op Twitter. Lees meer oor: dale steyn | proteas | nieu-seeland krieket VOLGENDE OP NUUS24X